# data[].attributes.body
Mese: A pingvin és a fóka

Egyszer volt, hol nem volt, az Óperenciás tengeren is túl, a Jeges tenger legtávolabbi csücskénél élt egy pingvin család és egy fóka család.

A pingvin és a fóka család gyermekei nagyon jó barátságban voltak, igaz, olykor-olykor veszekedtek egymással.

-          Én jobban tudok úszni! kezdte el az élcelődést az egyik napon a fóka gyerek.

-          Ez nem igaz! Én gyorsabb és ügyesebb vagyok nálad! – válaszolta sértődötten a pingvin.

-          Tudod mit? – mondta a fóka. – Versenyezzünk egymással!

-          Rendben! A mérkőzés időpontja legyen holnap délután, ússzunk az egyik jégtömbtől a másikig.

-          A győztes jutalma öt hal legyen – harsogta a fóka, - bírónak a jegesmedvét kérjük föl!

A gyerekek ebben megegyeztek, békésen elváltak egymástól, és izgatottan várták a másnap délutánt.

Másnap délután a Jeges tenger összes lakója a rajtvonalnál sorakozott. A fóka és a pingvin a rajthoz állt, a jegesmedve számolni kezdett:

-          Három, kettő, egy, rajt!

Elindult a küzdelem, a szurkolók hangosan bíztatták a versenyzőket:

-          Hajrá pingvin! Hajrá fóka! Győzzön a jobbik!

A fóka két pingvinhosszal vezetett, már majdnem beért a célba, mikor keserves sírásra lett figyelmes:

-          Jaj, jaj, beleestünk a vízbe, nem tudunk úszni! – hallatszott a távolból.

A fóka hátranézett és látta, hogy a pingvin két testvérkéje esett a vízbe. Nem törődve a versennyel, gyorsan hátraúszott, hogy kimentse a bajba jutott kicsinyeket. Látta ezt a pingvin is, de számára fontosabb volt a győzelem, így úszott tovább a cél felé, ahová hamarosan be is érkezett.

-          Győztem! Én vagyok a győztes! – kiáltotta büszkén, de senki nem figyelt rá.

Ugyanis a Jeges tenger minden lakója a pingvin gyerekek megsegítésére sietett.

-          Nem te vagy a győztes – mondta a medve, - hanem a fóka, aki a testvéreid megmentéséért lemondott a győzelemről.

-          Így van! Így van! Éljen a fóka! Kiáltották most már kórusban az állatok!

A pingvin elszégyellte magát, rájött, a medvének van igaza, és megfogadta, soha többé nem fog ilyen önzően viselkedni. A győztesnek járó öt halat már ő maga adta át a fókának.

Így volt, nem így volt, érdekes kis mese volt!

# data[].attributes.body
- Kik a mese szereplői?
- Melyik állatok versenyeznek egymással?
- Hány halat kap a győztes?
- Ki lett a győztes?
- Szerintetek megérdemelte a pingvin győztes elnevezést?
Nem mert ÖNZŐ VOLT.
Mit jelent ha valaki önző? MAGÁNAK VALÓ, CSAK MAGÁRA GONDOL, A SAJÁT JAVÁT NÉZI

# data[].attributes.headline
MATEMATIKA - Számold meg a pingvineket és karikázd be azt a számjegyet, amennyi pingvint számoltál!

# data[].attributes.subject
MATEMATIKA - Számold meg a pingvineket és karikázd be azt a számjegyet, amennyi pingvint számoltál!

# data[].attributes.body
Utánzó mozgások:

– jegesmedvét – mászás tenyéren és talpon
– pingvint – járás apró lépésekkel, kifordított lábbal, hát mögött összefogott kezekkel
– hóbaglyot – futás oldalsó középtartásba, nyújtott karokkal
– sarki nyulat – nyusziugrás
- fókát - hason fekve a kezeket egymás mellé leszorítva kússzatok

Még érdekesebb a játék, ha az állatok utánzását kint a hóban végzitek. Így meg tudjátok figyelni, milyen nyomot hagy a pingvin, a nyuszi és a fóka a hóban.
JÓ SZÓRAKOZÁST KÍVÁNOK NEKTEK!!!

# data[].attributes.body
Menjetek ki a szabadba és építsetek iglut vagy készíthettek hóbunkert.

# data[].attributes.body
Mi tetszett a legjobban a heti témákból?
Van kedvenc sarkköri állatod? Le is rajzolhatod ha van kedved?
GYÖNYÖRŰ ÉS PIHENTETŐ HÉTVÉGÉT KÍVÁNOK KEDVES GYEREKEK! NAGYON KÖSZÖNÖM A HETI MUNKÁITOKAT! NAGY ÖLELÉST KÜLDÖK, SZERETETTEL GABI ÓVÓNÉNI :) !!!